правена разлика между тези три различни пазара. Собственото потребление от свързани дружества бе изключено от обхвата, тъй като тези продукти не са допускани за свободно обращение на пазара на ЕС и следователно не се конкурират с вноса. Тези продажби са се състояли просто в трансфер на продукти на свързани субекти за включването им в производствения процес на други продукти, които не са обект на разследване. Поради това собственото потребление не може да се счита за част от потреблението в Съюза на разглеждания продукт.
 (68)
 На второ място, при всички случаи хипотетичното добавяне на продажбите за собствено потребление към потреблението на Съюза не би могло да направи динамиката на китайския пазарен дял стабилна. Дори напротив — тази тенденция остава до голяма степен същата, както е показано по-долу в таблица 3.
 3. Внос, предмет на мерките, от засегнатата държава
 а) Обем и пазарен дял
 (69)
 Припомня се, че при първоначалното разследване обемът на вноса, за който е било установено, че не е дъмпингов, бе изключен от анализа на развитието на вноса от КНР на пазара на Съюза и въздействието върху промишлеността на Съюза.
 (70)
 Обемът и пазарният дял на дъмпинговия внос от Китай бяха установени въз основа на базата данни по член 14, параграф 6 и са се променяли, както следва:
 Таблица 3
 Обем и пазарен дял на вноса, предмет на мерките
 Държава
 2012 г.
 2013 г.
 2014 г.
 РПРП
 Китай
 Обем (в тонове)
 44 484
 48 339
 60 078
 57 465
 Индекс
 100
 109
 135
 129
 Пазарен дял (%)
 22,6
 23,1
 27
 26,5
 Пазарен дял по отношение на потреблението плюс собственото потребление (%)
 21,3
 21,8
 25,5
 24,9
 Източник: база данни по член 14, параграф 6.
 (71)
 Докато през разследвания период в рамките на първоначалното разследване китайският внос е имал 18,8 % пазарен дял и е представлявал 38 404 тона, през разглеждания период в рамките настоящия преглед той значително се е увеличил. Дъмпинговият внос от Китай всъщност се е увеличил от 44 484 тона на 57 465 тона през разглеждания период и е представлявал пазарен дял от 26,5 % през разследвания период в рамките на прегледа.
 б) Цени на вноса, предмет на мерките, от засегнатата държава и подбиване на цените
 (72)
 Цените на вноса бяха установени въз основа на базата данни по член 14, параграф 6 и като цяло са спаднали с 12 % през разглеждания период.
 Таблица 4
 Цени на вноса, предмет на мерките
 Държава
 2012 г.
 2013 г.
 2014 г.
 РПРП
 Китай
 Средна цена (EUR/kg)
 1,79
 1,63
 1,54
 1,57
 Индекс
 100
 91
 86
 88
 Източник: база данни по член 14, параграф 6.
 (73)
 Поради липсата на съдействие от страна на китайските производители, а оттам и поради липсата на данни за експортните цени по видове на продукта, Комисията не можа да направи подробно сравнение на цените по видове на продукта. Поради това изчисленията относно подбиването на цените бяха извършени на базата на сравнение между средните цени на китайския износ, предмет на мерките, и средните цени на промишлеността на Съюза по време на разследвания период в рамките на прегледа. След като бе